Tuila wʉt,
xanal,
Jesús pejnachalwan,
fʉlaekx puka poxadik.
Jesús pas-el wʉtfʉk,
xanal falkam julx,
xabich tuila xot.
Samata,
tʉadutx chaliknaliajwan puka we-enlelde,
pasliajwan Capernaum paklowax.
Do baxael,
puka xabich pintruxan,
xabich wik xot.
Xanal xabich faetx.
Puka pafatatan wʉt,
me-ama cinco kilómetros,
do jawʉt,
kaen aton taenx atʉaxach,
fʉlaen wʉt minakal.
Japon fʉlaen xanalleldin,
falkamleldin.
Xanal japon taenx wʉt,
xabich belwax,
matabija-enil xot japon Jesúspon,
fʉlaen wʉton minakal.
Do jawʉt,
Jesús najʉm-aech xanalliajwa:
—¡Nabej nejlewleꞌ!
¡Xanpeꞌ!
—aech Jesús xanalliajwa.
Do jawʉt,
xanal nejchachaemlax,
Jesús juldik wʉt xanal poxadik.
Do jawʉtbej,
kamta chapaꞌax Capernaum paklowax.